सोशल मीडिया पर वीडियो शेयर कर लिखा- मेरी डांस पार्टनर फॉर लाइफ
गीता बसरा ने बेटी हिनाया के साथ किया डांस, Shared video on social media wrote, my dance partner for life
इंडियन क्रिकेटर हरभजन सिंह की पत्नी गीता बसरा एक जानी मानी एक्ट्रेस हैं। उन्होंने अपनी पहली फिल्म 'दिल दिया है' से धमाल मचा दिया था, लेकिन शादी के बाद से उन्होंने पर्दे से दूरी बना ली थी। अब करीब छह साल के ब्रेक के बाद फिल्म 'नोटरी' से बॉलीवुड में कमबैक कर रही हैं। जिसे लेकर फैंस काफी एक्साइटेड हैं। इसी बीच उन्होंने अपने सोशल मीडिया अकाउंट पर एक वीडियो शेयर किया है, जिसमें वह अपने बेटी हिनाया के साथ डांस करती हुई नजर आ रही हैं।
बेटी के साथ लगाए ठुमके 
इस वीडियो में गीता किसी वेडिंग फंक्शन में अपनी लाडली बेटी के साथ थिरकती हुई दिखाई दीं। इस दौरान दोनों मां-बेटी ट्रेडिशनल लुक में काफी खूबसूरत लग रही हैं। बालों की चोटी बनाए हुए हिनाया बेहद क्यूट लग रही हैं और अपनी मां के साथ डांस कर रही हैं। गीता ने इस वीडियो को शेयर करते हुए कैप्शन में लिखा, मेरी डांस पार्टनर फॉर लाइफ।' सोशल मीडिया पर फैंस गीता के इस वीडियो को काफी पसंद कर रहे हैं।
शादी के बाद फिल्मों से बना ली थी दूरी
गीता बसरा ने 2015 में क्रिकेटर हरभजन सिंह से शादी की थी। शादी के एक साल बाद उन्होंने बेटी को जन्म दिया और फिल्मों से ब्रेक ले लिया था। फिर साल 2021 में उन्होंने बेटे जोहान वीर की जन्म दिया, तब से वह अपने परिवार के साथ अपनी फैमिली लाइफ को एंजॉय कर रही थी, लेकिन अब जल्द ही वह बॉलीवुड में कमबैक करेंगी।
